Diari Oficial de la Generalitat Valenciana


Sumari del DOGV 4625, del 07-11-2003 (2003/11473)

ACORD de 31 d'octubre de 2003, del Consell de la Generalitat, pel qual s'aprova definitivament l'ordenació urbanística relativa a l'atribució de l'ús i aprofitament sol·licitat per la mercantil Vicente Giner, SA, d'una actuació integral consistent en l'ampliació d'una central hortofructícola, en sòl no urbanitzable del municipi de Beniflá.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4625

Data del DOGV
:   07-11-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11989


Data del document
:   31-10-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Beniflá
    * pla d'urbanisme
    * terreny industrial

ACORD de 31 d'octubre de 2003, del Consell de la Generalitat, pel qual s'aprova definitivament l'ordenació urbanística relativa a l'atribució de l'ús i aprofitament sol·licitat per la mercantil Vicente Giner, SA, d'una actuació integral consistent en l'ampliació d'una central hortofructícola, en sòl no urbanitzable del municipi de Beniflá. [2003/X11825]
  
El Consell de la Generalitat, en la reunió del dia 31 d'octubre de 2003, va adoptar l'acord següent:
  
Vist l'expedient promogut per la mercantil Vicente Giner, SA, relatiu a la declaració d'interés comunitari pel procediment extraordinari de l'article 20 de la Llei 4/1992, de 5 de juny, sobre Sòl No Urbanitzable, consistent en una actuació integrada d'especial importància per a l'ampliació d'una central hortofructícola a les parcel·les 133, 126, 125 i d'altres, del polígon 1, partida la Caseta, del terme municipal de Beniflá, i de conformitat amb els següents
  
Antecedents de fet
  
Primer. En el Registre de la Comissió Territorial d'Urbanisme de València, en data 7 de novembre de 2002, va tindre entrada sol·licitud i documentació per a la declaració d'interés comunitari pel procediment extraordinari de l'article 20 de la Llei 4/1992, de 5 de juny, de Sòl No Urbanitzable (en endavant, LSNU), d'una actuació integrada en sòl no urbanitzable, consistent en l'ampliació d'una central hortofructícola existent, a les parcel·les 133, 126, 125 i d'altres, del polígon 1, partida la Caseta, del terme municipal de Beniflá, classificades com a sòl no urbanitzable comú, d'acord amb les normes subsidiàries de planejament municipal, presentada per la mercantil Vicente Giner, SA.
  
Segon. Presentada la documentació i, després de la pertinent comprovació, en data 20 de novembre de 2002 es va requerir al promotor perquè la completara, i es dona audiència en la mateixa data a l'Ajuntament de Beniflá.
  
En data 20 de novembre de 2002 es requereix informe de la Demarcació de Carreteres del Ministeri de Foment, de l'Oficina del Pla de Carreteres de la Conselleria d'Obres Públiques, Urbanisme i Transports, del Servei d'Explotació de la Diputació Provincial de València, i de la Confederació Hidrogràfica del Xúquer, i es trasllada la documentació presentada a la Direcció General de Desenvolupament Sostenible, de la Conselleria de Medi Ambient.
  
Amb data 19 de desembre de 2002 es van sol·licitar informes a la Direcció General de Transports, de la Conselleria d'Obres Públiques, Urbanisme i Transports; a la Conselleria d'Economia, Hisenda i Ocupació, als Serveis Territorials de l'Agència Valenciana del Turisme; al Servei Territorial d'Indústria, de la Conselleria d'Industria, Comerç i Energia; a la Direcció Territorial d'Agricultura, de la Conselleria d'Agricultura, Pesca i Alimentació; i a la Direcció Territorial de Medi Ambient, de la Conselleria de Medi Ambient.
  
En data 20 de novembre de 2002 es va donar audiència a l'Ajuntament de la Font d'en Carròs.
  
D'aquests s'han rebut els informes següents:
  
- Oficina del Pla de Carreteres de la COPUT, d'11 de desembre de 2002, de caràcter favorable a l'aprovació, sense perjudici del que dispose la Diputació en relació amb l'accés a la CV-683 (antiga VV-1013).
  
- Àrea de Carreteres de la Diputació Provincial de València, de 13 de desembre de 2002, segons el qual, d'acord amb la documentació que s'aporta, el tanca de la parcel·la objecte de l'ampliació haurà de situar-se, com a mínim, fora de la zona de servitud de la carretera (a 8 m., com a mínim, de la vora de la calçada).
  
Per això, s'emet informe favorable condicionat al fet que la tanca se situe, com a mínim, a la distància indicada en el paràgraf anterior.
  
- Ajuntament de Beniflá, en sessió plenària de 12 de desembre de 2002, de caràcter favorable a l'actuació, en el qual es considera conforme la compensació econòmica.
  
Tercer. El dia 24 de gener de 2003 el conseller d'Obres Públiques, Urbanisme i Transports va resoldre admetre a tràmit l'expedient de referència, ordenant el sotmetiment de l'expedient al tràmit d'informació pública pel termini de 20 dies, simultàniament amb la convocatòria, per a la presentació d'iniciatives alternatives a la desencadenant del procediment.
  
Amb aquest respecte, es van publicar sengles anuncis en el Diari Oficial de la Generalitat Valenciana de 27 de febrer de 2003, i en el diari El Mundo del dia 26 de febrer de 2003, i no s'hi ha presentat cap al·legació ni cap alternativa a l'expedient en qüestió, segons s'acredita en la diligència emesa per la cap de Negociat del Registre dels Serveis Territorials d'Urbanisme el 3 d'abril de 2003.
  
Quart. Amb data 14 de febrer de 2003 el promotor presenta documentació complementària.
  
Cinqué. El dia 21 de maig de 2003 la Conselleria de Medi Ambient va emetre declaració d'impacte ambiental per la qual es va estimar acceptable, al sol efecte mediambiental i sense perjudici de l'obtenció prèvia de les autoritzacions sectorials que se li apliquen, el projecte d'ampliació d'una central hortofructícola que s'ha de situar a les parcel·les 133, 126, 125 i d'altres, del polígon 1, partida la Caseta, del terme municipal de Beniflá, promogut per Vicente Giner, SA, i se supedita l'execució del projecte al compliment de les condicions següents:
  
?1) S'hauran d'adoptar les mesures necessàries per a prevenir la possibilitat de contaminació a causa de l'alt risc de vulnerabilitat de contaminació d'aqüífers que presenta el terreny, evitant el vessament de lixiviats dels fruits podrits al terreny, disposant per a això d'una zona de depòsit de contenidors degudament impermeabilitzada.
  
2) Quant a la gestió d'aigües generades per l'activitat:
  
- Per a les aigües residuals procedents de serveis i neteges, se suprimirà la recollida a la fossa sèptica i es connectaran a la major brevetat possible a la xarxa de clavegueram municipal o al col·lector mancomunat de Gandia-Villalonga, per a la posterior depuració a l'estació depuradora mancomunada de Gandia. Hauran de complir les condicions de connexió i abocament que establisca l'entitat gestora de la citada estació depuradora i en qualsevol cas els límits establits en l'Ordenança d'abocaments a la xarxa municipal de clavegueram elaborada per la Generalitat Valenciana i la Federació Valenciana de Municipis i Províncies.
  
- Les característiques de les aigües residuals resultants del procés industrial (aigües de llavat de fruites, neteja, aigües dels circuits d refrigeració etc.) hauran de respondre les recomanacions de diversos organismes (FAO, OMS...) per a les aigües depurades destinades per al reg i amb aquest fi s'analitzaran prèviament a la reutilització com a aigua de reg, tant per a les que s'apliquen en reg directe de camps pròxims com a partir de l'abocament a la séquia de Miramar. En cas de superar els límits indicats, resultarà preceptiu realitzar un tractament previ a l'abocament.
  
3) Els residus generats en l'activitat de la indústria (restes de fruites, envasos de productes, oli de maquinària, etc.) hauran de ser gestionats segons les característiques i d'acord amb el que estableix la legislació sectorial específica.
  
4) S'haurà de disposar de les autoritzacions preceptives de la Confederació Hidrogràfica del Xúquer quant a afecció al domini públic hidràulic, tant per l'abocament de les aigües pluvials i sobrants de procés a la séquia de Miramar com per a la reutilització com a aigua de reg.
  
5) En el cas de qualsevol possible afecció al camí ramader regirà el que disposa sobre la matèria la Llei 3/1995, de 23 de març, de Camins ramaders.
  
6) El programa de vigilància ambiental hauà d'incloure la gestió realitzada amb els distints tipus de residus generats en l'execució i el funcionament de les obres projectades, com també els resultats analítics de les aigües de procés generades, prèviament a l'abocament a la séquia de Miramar, efectuant amb periodicitat almenys semestral anàlisi tant de paràmetres biològics com fisicoquímics, en aquests últims almenys dels paràmetres següents: pH, conductivitat DBO5, DQO, sòlids suspesos, materials sedimentables, clorurs, nitrats, nitrits, amoni, Nkjeldahl, fòsfor, olis i greixos, detergents i fungicides emprats.
  
Remetent un informe a aquesta Direcció General amb periodicitat anual amb el resultat del citat programa, incloent els resultats analítics obtinguts, com també la gestió dels distints tipus de residus generats per l'activitat i documentació fotogràfica de les mesures de revegetació i minimització de l'impacte visual.
  
7) Si durant l'execució de les obres es troben restes paleontològiques, arqueològics o etnogràfics, el titular haurà de posar el fet en coneixement de la Conselleria de Cultura, de manera immediata, i adoptar les mesures pertinents per a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
8) Els materials sobrants del moviment de terres es traslladaran a abocadors autoritzats.
  
9) Altres condicions de caràcter ambiental que s'establisquen en les autoritzacions sectorials que se li apliquen?.
  
Sisé. La Comissió Informativa de la Comissió Territorial d'Urbanisme de València, en sessió del 23 de juny de 2003, va acordar emetre informe favorable de la present sol·licitud de declaració d'interés comunitari.
  
Seté. El conseller de Territori i Habitatge, en data 2 d'octubre de 2003, va emetre informe favorable de l'aprovació definitiva de la present declaració d'interés comunitari.
  
Fonaments de dret
  
Primer. Es tracta de l'ampliació d'una central hortofructícola existent, que ja va ser objecte d'ampliació anterior mitjançant uns declaració d'interés comunitari, acordada pel Consell de la Generalitat amb data 9 de desembre de 1997.
  
L'actuació que ara se sol·licita consisteix en l'ampliació de la nau en el costat est, en una superfície de 6.500 m².
  
La superfície total construïda projectada és de 24.960 m², i la superfície total de parcel·la és de 51.925 m².
  
S'aporten escriptures de propietat que acrediten la titularitat dels terrenys.
  
Segon. L'actuació l'interés comunitari del qual se sol·licita, ateses les característiques, la superfície necessària per al desenvolupament de l'actuació superior a 4 hectàrees, i disposar de més de 8.000 m² de construcció, constitueix una actuació integral en ella mateixa considerada que fa impossible la ubicació en sòls urbans, urbanitzables o aptes per a la urbanització previstos pels planejaments vigents dels municipis de la zona. De manera que la seua ordenació i l'aprofitament urbanístic s'ha de resoldre amb el procediment extraordinari de declaració d'interés comunitari previst en l'article 20 de la LSNU.
  
Tercer. Respecte el procediment, s'han observat les prescripcions legals que exigeix la LSNU. Així mateix, la documentació de l'expedient està completa en els termes requerits per l'article 20.2, segon paràgraf, de la referida Llei 4/1992 i la vigent legislació d'impacte ambiental.
  
Quart. L'actuació integral projectada, per les seues pròpies dimensions, constitueix un element influent en l'estructura territorial.
  
Respecte de l'accés, aquest té lloc a través de la carretera VV'1013 en el límit nord, i disposa de l'informe favorable procedent de l'Àrea de Carreteres de la Diputació Provincial de València.
  
L'activitat es planteja com una actuació integral que resol en si mateixa el seu acoblament territorial, de forma que garanteix la solució dels serveis sense que, d'una altra banda, ocasionen sobrecàrregues en el funcionament normal de les xarxes de serveis generals.
  
Es justifica el subministrament d'energia elèctrica, el subministrament d'aigua potable i aigua industrial, com també l'abocament de les aigües, mitjançant la referència al manteniment de les condicions existents.
  
Al respecte, el servei d'aigua potable s'efectua per connexió des de la xarxa d'abastiment de Beniflá, i disposa de dos pous a la parcel·la per al subministrament d'aigua industrial. Per al subministrament d'energia elèctrica es disposa d'un transformador integrat dins de la nau industrial, i es realitza l'abocament d'aigües de l'activitat i el drenatge d'aquestes a la séquia de Miramar.
  
Cinqué. La LSNU estableix la necessitat que el promotor de l'actuació assumisca els mateixos deures i càrregues que el promotor d'un pla parcial d'iniciativa particular, i mai inferiors a les pròpies d'un programa d'actuació urbanística.
  
En aquest supòsit es planteja acollir-se a les possibilitats de substitució previstes en la LSNU en els termes següents: al percentatge del 40% de la superfície d'ampliació en concepte de cessió de dotacions, s'afegeix un 6% més de cessió de dotacions corresponent al 10% de cessió d'aprofitament, i es valora aquest 46% en 70.505'10 euros.
  
Igualment es preveu una reserva d'aparcament d'1 plaça/100 m² a l'interior de la parcel·la.
  
Sisé. El Consell de la Generalitat és competent per a l'aprovació de l'ordenació i definició de l'aprofitament urbanístic de l'actuació integral de referència, per raó del que preceptua l'article 20.2 de la LSNU.
  
Vistos els preceptes legals citats i la resta de general i pertinent aplicació, conforme a l'acord de la Comissió Informativa de la Comissió Territorial d'Urbanisme de València, a proposta del conseller de Territori i Habitatge, el Consell de la Generalitat
  
ACORDA
  
I) Aprovar definitivament l'ordenació urbanística relativa a l'atribució d'ús i aprofitament sol·licitat per la mercantil Vicente Giner, SA, d'una actuació integral consistent en l'ampliació d'una central hortofructícola al polígon 1, parcel·les 133, 126, 125 i d'altres, partida la Caseta, del terme municipal de Beniflá, com a declaració d'interés comunitari que s'ha de desenvolupar en els termes de l'article 20 de la LSNU.
  
Aquesta ordenació i declaració d'interés comunitari, com també l'adjudicació a què es fa referència en el següent apartat II, se subjectaran a les condicions especials establides en el present acord.
  
II) Adjudicar aquesta actuació integral a favor de la mercantil Vicente Giner, SA, a qui se li atorga la legitimació necessària, a l'efecte de l'article 20 de la LSNU, per a promoure la referida instal·lació.
  
III) Condicionar i vincular aquesta adjudicació i legitimació al fet que el promotor designat complisca i satisfaça, en la seua totalitat, totes les obligacions i càrregues de naturalesa urbanística, com també els compromisos que ha assumit al llarg de la tramitació del procediment, que quedaran afectats ?a favor de l'Ajuntament- per a sufragar actuacions urbanístiques públiques. L'incompliment o la no-satisfacció d'aquestes obligacions determinarà la caducitat d'aquesta adjudicació i, si és procedent, de la pròpia declaració d'interés comunitari que té per objecte.
  
IV) El promotor haurà de garantir, davant de l'Ajuntament de Beniflá, la correcta i puntual execució de la implantació en què consisteix l'actuació integral per import, d'almenys, un 7% del cost total dels serveis i obres d'urbanització previstos. Aquesta garantia financera i personal de promoció haurà de prestar-se mitjançant aval, fiança o depòsit de valors, abans de l'inici de les obres.
  
V) Tot canvi que es produïsca en la titularitat de la promoció de l'actuació integral requerirà l'autorització prèvia del Consell de la Generalitat.
  
VI) L'acord d'adjudicació expressat en el precedent apartat II, sense perjudici del que disposa l'apartat III, caducarà si en el termini d'un any, comptador des de la publicació en el Diari Oficial de la Generalitat Valenciana, la interessada no ha sol·licitat, en condicions d'obtenir, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys, prorrogables per resolució del conseller de Territori i Habitatge. L'eventual declaració de caducitat de l'adjudicació l'emetrà, arribat el cas, el conseller de Territori i Habitatge, a qui el present acord confereix les facultats necessàries amb aqueix fi, previ expedient instruït amb l'audiència de l'interessat i de l'Ajuntament de Beniflá. Aquesta declaració, de produir-se, determinaria la suspensió temporal de la declaració d'interés comunitari de l'actuació integral fins que el Consell de la Generalitat resolga una nova adjudicació d'aquesta o la seua suspensió definitiva.
  
A més de la citada llicència municipal d'obres, l'adjudicatari haurà d'obtenir els permisos, llicències i autoritzacions que calguen per al lícit exercici de l'activitat.
  
VII) El desenvolupament de l'actuació integral s'haurà d'adaptar al projecte presentat pel promotor-adjudicatari, amb la documentació complementària aportada durant la tramitació de l'expedient, respectant les condicions fixades per les distintes administracions que han participat en el procediment i, en especial, en la declaració d'impacte ambiental de 21 de maig de 2003.
  
Igualment, cal assenyalar que la tanca de la parcel·la objecte de l'actuació haurà de situar-se fora de la zona de servitud (a 8 m., com a mínim, des de la vora de la calçada), d'acord amb les consideracions efectuades per l'Àrea de Carreteres de la Diputació Provincial de València, mitjançant informe de 13 de desembre de 2002.
  
Aquestes condicions prevaldran i hauran de ser assumides tant en els projectes d'obres que desenvolupen la sol·licitud de referència com en el posterior manteniment i explotació de la instal·lació.
  
Contra el present acord, que posa fi a la via administrativa, es pot interposar recurs potestatiu de reposició davant el Consell de la Generalitat en el termini d'un mes, comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999, de 13 de gener, de Modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que es puga exercir qualsevol altre recurs que s'estime oportú.
  
València, 31 d'octubre de 2003
  
La consellera secretària del Consell de la Generalitat, per substitució,
  
GEMA AMOR PÉREZ